

**REPUBLIKA E KOSOVËS**

**REPUBLIKA KOSOVO/REPUBLIC OF KOSOVO**

KOMUNA E GJAKOVËS

OPŠTINA ÐAKOVICA/MUNICIPALITY OF GJAKOVA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Thirrje publike për mbështetje financiare për projektet e OJQ-ve në fushën e informimit të drejtë dhe objektiv**

1. Zyra e Kryetarit të Komunës së Gjakovës, u bënë thirrje të gjitha organizatave jo-qeveritare të regjistruara në Republikën e Kosovës, programi i punës i të cilave është i fokusuar në vetëdijësimin dhe ngritjen e vetëdijes së publikut, posaqërisht grupmoshave të reja, mbi rëndësinë e informimit të drejtë dhe objektiv, me theks të veçantë në luftimin e dezinformatave dhe keqinformimit, të aplikojnë për mbështetje financiare për projektet që kontribuojnë në zbatimin e objektivave dhe aktiviteteve në fushën e promovimit të vlerave në mediat digjitale.

2. OJQ-të e regjistruara në Komunën e Gjakovës, në përputhje me këtë thirrje publike mund të aplikojnë me projektet e tyre për promovimin e vlerave përmes mediave digjitale.

3. Organizatat jo-qeveritare të regjistruara mund të aplikojnë me një projekt që kontribuojnë në dhe përmes aktiviteteve si më poshtë:

3.1. Zhvillimi i moduleve të trajnimit për rolin e medias në demokraci, pasuar nga zbatimi i trajnimeve në shumicën e shkollave të komunës, duke trajnuar dhe avokuar mbi rëndësinë e mediave digjitale dhe rolin e tyre në luftimin e keqinformimit;

3.2. Organizimin e sesioneve informuese nëpër shkolla të komunës dhe institucione të tjera përkatëse për informimin e të rinjve mbi ndikimin e mediave dixhitale si burim dezinformimi dhe keqinformimi;

3.3. Organizimi i seminareve të fokusuara në nevojat e veçanta të pjesëmarrësve nga minoritetet;

3.4. Organizimi i ekspozitave nëpër shkollat pjesëmarrëse për të nxitur luftimin e fenomeneve negative nëpër mediat digjitale përmes artit;

3.5. Zhvillimi dhe shpërndarja e materialeve promocionale (fletore, broshura komike dhe video animacione) për të rritur ndërgjegjësimin në lidhje me shkrim-leximin mediatik dhe të menduarit kritik, ndërkohë që ndërtohet dhe zhvillohet një mekanizëm i qëndrueshëm ndaj dezinformatave;

4. Vlera totale e planifikuar e thirrjes është 9000 euro. Për OJQ-të të cilat aplikojnë me projekte për zbatimin e objektivave dhe aktiviteteve shuma minimale e mbështetjes financiare që mund të alokohet për një (1) projekt është 500 euro, ndërsa shuma maksimale për një (1) projekt është 9000 euro.

5. Afati i fundit për dorëzimin e propozimeve është 15 ditë pune dhe përfundon me datën 09 .06 2023.

6. OJQ-të mund të aplikojnë ose të jenë partner në më së shumti vetëm me një (1) projekt në kuadër të kësaj thirrje.

7. Periudha e zbatimit të projektit është për 6 muaj. OJQ mund të përfshihet më së shumti në një (1) projekt dhe të përfshihet në zbatimin e vetëm një (1) fushe prioritare.

8. Të drejtë aplikimi me projektet e tyre kanë OJQ-të që janë të regjistruara dhe duhet të jenë të regjistruara sipas Udhëzimit Administrativ nr.12/2022 për Regjistrimin, funksionimin dhe ç’regjistrimin e organizatave joqeveritare.

9. OJQ-të aplikuese duhet të dëshmojnë se programi i tyre i punës është i fokusuar në ndonjërën nga llojet e fushës dhe aktiviteteve të përfshira në kuadër të kësaj thirrje publike.

10. OJQ-të duhet të dëshmojnë që të kenë kryer në dy (2) vitet e fundit, projekte në fushat e luftimin të dezinformimit dhe fenomeneve negative në media.

11. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare.

12. Para nënshkrimit të kontratës, OJQ-të, duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

13. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të Komuna e Gjakovë / Zyra e Kryetarit (**kk.rks-gov.net/gjakove/).**

14. Dokumentet e kompletuara duhet të dërgohen me postë ose personalisht, në Adresa: Rr. “UÇK” p.n. 50000 Gjakovë, Republika e Kosovës/ Zyra e Kryetarit”.

15. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në Udhëzimet për aplikuesit e thirrjes publike.

16. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike dhe të cilat i përmbushin kushtet e përcaktuara të thirrjes publike.

17.Të gjitha çështjet që lidhen me thirrjen publike mund të sqarohen vetëm në zyrat e Kryetarit.